ΓΡΑΠΤΗ ΕΡΩΤΗΣΗ E-1734/97 υποβολή: Esko Seppδnen (GUE/NGL) προς την Επιτροπή (23 Μαΐου 1997)

Θέμα: Αποθήκευση μακράς διαρκείας των χρησιμοποιηθέντων πυρηνικών καυσίμων

Αναφορικά με την αποθήκευση μακράς διαρκείας των χρησιμοποιηθέντων πυρηνικών καυσίμων θα ήθελα να υποβάλω στην Επιτροπή τις ακόλουθες ερωτήσεις:

1. Ποια μέτρα λαμβάνει η Επιτροπή στο θέμα της αποθήκευσης μακράς διαρκείας των χρησιμοποιηθέντων πυρηνικών καυσίμων προκειμένου να αντιμετωπισθεί η κατάσταση που θα προκύψει όταν τα χρησιμοποιηθέντα πυρηνικά καύσιμα μεταφερθούν, μετά το 2000, από τους χώρους προσωρινής αποθήκευσής τους στους χώρους οριστικής τους εναπόθεσης;

2. Εάν το ευρισκόμενο σε προπαρασκευαστικό στάδιο πρόγραμμα θα είναι κοινό για όλα τα κράτη μέλη, θα έχει, κατά τη γνώμη της Επιτροπής, ένα μεμονωμένο κράτος μέλος το δικαίωμα να απαγορεύει την εισαγωγή από άλλα κράτη χρησιμοποιηθέντων πυρηνικών καυσίμων παρά τις διατάξεις που ρυθμίζουν την ελεύθερη εμπορία των προϊόντων;

3. Κατά τη γνώμη της Επιτροπής τα χρησιμοποιηθέντα πυρηνικά καύσιμα είναι απόβλητα ή προϊόντα;

Απάντηση της κας Bjerregaard εξ ονόματος της Επιτροπής (17 Ιουλίου 1997)

Εμπίπτει στην αρμοδιότητα έκαστου κράτους μέλους να εξασφαλίσει το χρησιμοποιημένο πυρηνικό υλικό καύσιμο το οποίο έχει χρησιμοποιηθεί κατά τη λειτουργία πυρηνικών αντιδραστήρων στην επικράτειά του υπόκειται τη δέουσα διαχείριση. Η διαχείριση αυτή περιλαμβάνει την μακροπρόθεσμη αποθήκευση του χρησιμοποιηθέντος καυσίμου εφόσον δεν προβλέπεται η επανεπεξεργασία του.

Κάθε κράτος μέλος διαθέτει ίδια στρατηγική διαχείρισης του χρησιμοποιηθέντος καυσίμου. Ορισμένα έχουν αποφασίσει να το επανεπαξεργάζονται και να ανακυκλώνουν τα προκύπτοντα προϊόντα. Άλλα έχουν λάβει απόφαση κατά της επανεπεξεργασίας του χρησιμοποιηθέντος καυσίμου και μετά από μία ορισμένη περίοδο προσωρινής αποθήκευσης, κατά την οποία ψήχεται το εν λόγω καύσιμο, το συσκευάζουν και το τοποθετούν σε χώρους μακροπρόθεσμης ή οριστικής αποθήκευσης. Στην περίπτωση αυτή τα χρησιμοποιηθέντα πυρηνικά καύσιμα μπορεί να θεωρηθούν απόβλητα. Άλλα απλώς αποθηκεύουν τα χρησιμοποιηθέντα καύσιμα μέχρι να ληφθεί απόφαση για το μέλλον τους.

Δεν υφίσταται κοινό πρόγραμμα για μακροπρόθεσμη διαχείριση του χρησιμοποιηθέντος καυσίμου ούτε η Επιτροπή προπαρασκευάζεται για τη μακροπρόθεσμη αποθήκευση του χρησιμοποιηθέντος καυσίμου που παράγουν τα κράτη μέλη. Ωστόσο, η ερώτηση της πρόληψης των εισαγωγών χρησιμοποιηθέντος καυσίμου από άλλα κράτη μέλη παραμένει σημαντική. Εάν θεωρηθεί ότι το χρησιμοποιηθέν πυρηνικό καύσιμο τοποθετείται σε χώρους οριστικής αποθήκευσης δίχως να προβλέπεται η περαιτέρω χρήση του, τότε θα πρέπει να αντιμετωπίζεται ως ραδιενεργό απόβλητο και να αντιμετωπίζεται βάσει των διατάξεων της οδηγίας του Συμβουλίου 92/3/ΕΚΑΕ της 3 Φεβρουαρίου 1992 για την επιτήρηση και τον έλεγχο των φορτίων ραδιενεργών αποβλήτων που διακινούνται μεταξύ των κρατών μελών καθώς και προς και την Κοινότητα ((ΕΕ L 35 της 12.2.1992. )).Υπό την προϋπόθεση αυτή, σύμφωνα με την οδηγία των φορτίων που διακινούνται μεταξύ των κρατών μελών, προβλέπεται διαδικασία υποχρεωτικής κοινοποίησης ενώ οι αρχές του κράτους μέλους προορισμού δύνανται να ανακοινώσουν «τις προϋποθέσεις που θεωρούμε ότι πρέπει να τηρούνται» ή την «άρνηση χορήγησης έγκρισης» εκ μέρους τους.

Επιπλέον, τον Σεπτέμβριο του τρέχοντος έτους αναμένεται ότι η γενική διάσκεψη του διεθνούς οργανισμού ατομικής ενέργειας θα παρουσιάσει για απογραφή κοινή σύμβαση σε ό,τι αφορά την ασφαλή διαχείριση του αναλωθέντος πυρηνικού καυσίμου και την ασφαλή διαχείριση των ραδιενεργών αποβλήτων. Στο παρόν σχέδιο αναγνωρίζεται ότι «κάθε κράτος έχει το δικαίωμα να απαγορεύσει εισαγωγές στην επικράτειά αναλωθέντος καυσίμου και ραδιενεργών αποβλήτων». Αναμένεται ότι το κείμενο αυτό θα εγκριθεί και ότι όλα τα κράτη μέλη και η Κοινότητα θα υπογράψουν την ως άνω σύμβαση.

Τέλος, το κατά πόσον η Επιτροπή θεωρεί το αναλωθέν πυρηνικό καύσιμο ως απόβλητο ή ως εμπόρευμα εξαρτάται από την απόφαση που λαμβάνουν τα επί μέρους κράτη μέλη. Αλλά εάν ένα κράτος μέλος αποφασίσει να αποθηκεύσει το αναλωθέν πυρηνικό καύσιμο οριστικά και δεν προβλέπει περαιτέρω χρήση του, τότε το αναλωθέν πυρηνικό καύσιμο θεωρείται απόβλητο. Σε αντίθετη περίπτωση θεωρείται εμπόρευμα η αξιοποίηση του οποίου μπορεί να επιτευχθεί μέσω της επανεπεξεργασίας και των προϊόντων ανακύκλωσης. Ωστόσο πρέπει να σημειωθεί ότι το αναλωθέν καύσιμο, συμπεριλαμβανομένων των υλικών τα οποία αποθηκεύονται μακροπρόθεσμα ή οριστικά σε γεωλογικούς χώρους απόθεσης υπόκειται στις διασφαλίσεις ΕΚΑΕ.